เช้านี้ยังมีฝุ่น PM2.5 กรุงเทพฯ-ปริมณฑล เกินมาตรฐาน 5 พื้นที่
กรมควบคุมมลพิษ เผยค่าฝุ่น PM 2.5ในพื้นที่กรุงเทพฯ และปริมณฑล พบเกินมาตรฐาน 5 พื้นที่ ขณะที่ภาพรวมมีแนวโน้มลดลงจากช่วงเช้าของเมื่อวานเกือบทุกสถานีวันที่ 11 ก.พ.63 แฟนเพจ กรมควบคุมมลพิษ รายงานข้อมูลคุณภาพอากาศในพื้นที่กรุงเทพฯ และปริมณฑล เมื่อเวลา 07.00 น. จำนวน 57 สถานี ตรวจวัดค่าได้ 36–61 มคก./ลบ.ม. (ค่ามาตรฐานไม่เกิน 50 มคก./ลบ.ม.) ปริมาณฝุ่นละอองในภาพรวมมีแนวโน้มลดลงจากช่วงเช้าของเมื่อวานเกือบทุกสถานี และพบเกินค่ามาตรฐาน อยู่ในระดับเริ่มมีผลกระทบต่อสุขภาพ (พื้นที่สีส้ม) จำนวน 5 สถานีประชาชนในพื้นที่ดังกล่าว ควรลดระยะเวลาการทำกิจกรรมกลางแจ้ง และติดตามสถานการณ์ฝุ่นละอองอย่างใกล้ชิด ทั้งนี้ คพ.จะรายงานสถานการณ์และแจ้งประสานข้อมูลให้หน่วยงานที่เกี่ยวข้องดำเนินการควบคุม กำกับ ดูแล ภารกิจตามมาตรการ ภายใต้แผนปฏิบัติการ ขับเคลื่อนวาระแห่งชาติ อย่างเร่งด่วน.กรมควบคุมมลพิษ
กรมควบคุมมลพิษ เผยค่าฝุ่น PM 2.5 ในพื้นที่กรุงเทพฯ และปริมณฑล พบเกินมาตรฐาน 5 พื้นที่ ขณะที่ภาพรวมมีแนวโน้มลดลงจากช่วงเช้าของเมื่อวานเกือบทุกสถานี
PM 2.5,ฝุ่น PM 2.5,PM2.5,ฝุ่น PM2.5,มลพิษทางอากาศ,ฝุ่นกรุงเทพ,ข่าววันนี้,ข่าวทั่วไป